benxh/qysh-me-shqip-scrape-dataset huggingface dataset:
Ikbal Cika – Gazetarja e parë shqiptare


				
			Ikbal Cika – Gazetarja e parë shqiptare “Kjo grua ishte një ikonë, por në nuk dimë as kur lindi”. Sot ne flasim me kontribuesen tonë të historisë, Kristianën, për gazetaren e parë femër shqiptare, Ikbal Çika. “Për herë të parë, shohim diçka të bërë për gratë në Shqipëri”.
“Nuk është e sigurt, megjithatë supozohet se ajo ka lindur në fillim të viteve 1900. Sidomos në vende si Shqipëria, në këtë periudhë fillojmë të shohim gra që duan të marrin pjesë në shoqëri, sepse kanë marrë pjesë në luftë gjithashtu. Ikbal Çika ishte një luftëtare e vërtetë. Sidomos për të përfaqësuar aftësinë e femrave që donin të zgjidhnin vet se si të jetonin jetën e tyre. Ajo mishëroi thënien: Nëse doni të keni një komb harmonik, duhet të përfshini gratë “.
Dhe më pas ajo nisi diçka që është kaq normale sot, por që në atë kohë ishte inovative, apo jo?
“Po, ajo themeloi një revistë të quajtur Shqiptarja. Ikbali ndihmoi në integrimin e grave në shoqëri. Revista ishte diçka e bërë tërësisht për gratë nga gratë. Ajo shkroi për shembull pjesë artikujsh për gratë në shkencë, dhe për të gjitha aspektet e tjera të jetës shqiptare. Për herë të parë, shohim diçka të bërë veçanërisht për gratë.
‘Ikbal po nxiste për njohjen e të drejtave të grave në shoqëri’
Një nga gjërat për të cilat ajo luftoi, dhe shkruajti në revistën e saj Java dhe Shqiptarja, ishte heqja e shamisë. Ajo nuk ishte kundër shamisë si simbol fetar, por ishte pro mundësisë së zgjedhjes. Ajo nuk donte që gratë të detyroheshin të mbanin shaminë, sepse nuk vinte nga kultura shqiptare. Ajo mishëroi plotësisht idenë: ‘Shqipnia e parë, dhe feja e dyta’. Si rezultat, u bë një ligj që femrat të kishin zgjedhje të lirë të vishnin ose jo shaminë.
Ikbal po nxiste për njohjen e të drejtave të grave në shoqëri, politikë, punët qeveritare dhe që femrat të përfshiheshin në shoqëri.”
Ikbal Çika me vëllain e saj, Nebilin.
Ajo ishte e martuar me Nabil Çika. A nuk shqetësohej i shoqi nga gjithë këto gjërat që ajo po bënte?
“Bashkëshorti i saj ishte i përfshirë në bashkësinë intelektuale shqiptare. Ai e mbështeste shumë gruan e tij. Fatkeqësisht, ashtu si shumë intelektualë të tjerë, ai u vra gjatë regjimit Hoxha. Edhe vëllai i Ikbals u masakrua. Ne nuk kemi informacione se cfarë ndodhi me Ikbalin pas vitit 1944. Ky është suksesi i regjimit Hoxha: “Është e vështirë për ne të gjejmë njerëz si ajo. Nëse askush nuk shkruan për njerëz si Ikbal: Ato harrohen.” Mund të ketë pasur më shumë gra si ajo, por ne nuk dimë asgjë rreth tyre.
Çfarë mund të mësojmë prej saj?
Ne mësojmë  prej saj se pavarësisht të gjitha mosmarrëveshjeve dhe vështirësive, duhet të shkoni deri në fund realizimit të qëllimeve tuaja. Ajo dëshironte të përhapte këtë vetëdije, ajo i donte gratë si pjestare aktive të shoqërisë.
A doni të lexoni më shumë për figura historike?
Qysh me ndalu fryerjen e stomakut?


				
			Shpesh ndihemi në siklet për shkak të gazrave dhe fryrjes së stomakut, por nuk kemi çfarë të bëjmë për të eliminuar një gjendje të tillë.
Ja çfarë duhet të bëni:

Mos ha vakte të rënda – Kur ha shumë, sistemi tretës lodhet, ndaj edhe funksionon më ngadalë, duke i bërë gazrat edhe më të shpeshta.
Ha ngadalë dhe duke u përtypur – Gazrat në stomak ndodhin edhe për shkak të ajrit që mbledh gjatë procesit të shpejtë të ngrënies. Sa më shpejt e çon ushqimin në stomak, aq më shumë ajër thith nga jashtë dhe e dërgon brenda. Nëse ha ngadalë dhe duke u përtypur, atëherë gazrat eliminohen ndjeshëm.
Shmang ushqimet që shkaktojnë gaz – Produktet ushqimore që shkaktojnë gazra duhen eliminuar për shkak se shtojnë problemet me stomakun. Kështu, nëse ke të tilla probleme, shmang ushqimet si djathin, qumështin, dardhat, brokolin, fasulet, ushqimet e shpejta dhe pijet me gaz.
Ec për disa minuta – Ecja apo ushtrimet ndihmojnë më shumë tretjen, ndaj edhe reduktojnë ndjeshëm problemet me stomakun.
Metabolizmi – Ushqimet qe e shpejtojne ate


				
			





Metabolizmi dhe ushqimet që e shpejtojnë atë. Duke përdorur ushqime si mishi i pulës dhe molla e gjelbër, dhe duke përdorur pije si shake proteinash, mund të ndihmoni trupin tuaj në djegien e kalorive dhe në mbajtjen e metabolizmit në punë optimale.

Merrni pjesë në këto praktika të shëndetshme për të ndihmuar trupin tuaj të përmbushë qëllimet e shëndetshme.






Metabolizmi i shpejtë

Mishi i pulës është një zëvendësues i mirë i peshkut. Nuk përmban aq shumë proteina si peshku, por ende është një zgjedhje e mirë, kur dëshironi të përshpejtoni metabolizmin tuaj.
Shake nga proteinat. Kjo është një pije që më së miri e mban punën e mirë të metabolizmit. Asgjë nuk është më e mirë se një shake nga proteinat sepse ai përmban amino acide të nevojshme për djegien e kalorive.
Molla e gjelbër është ushqimi i parë dhe thelbësor që siguron funksionimin e duhur të metabolizmit tonë.
Qysh me përgatitë muffins?


				
			Muffins janë ëmbëlësira të lehta dhe të shpejta. Ato janë të përshtatshme për ditëlindje, pritje musafirësh në shtëpi apo edhe piknike. E mira është se muffins preferohen gjithashtu edhe nga fëmijët.
Më poshtë ne po ju sjellim recetën që mund ta përdorni për të gatuar muffins shumë të shijshëm.
Përbërësit për muffins

3 vezë

12 lugë sheqer

12 lugë vaj

12 lugë kos

1 sheqer vanile

1 pluhur për pjekje

Levore limoni në rende

100 gr çokollatë

24 lugë miell

Procedura
Së pari tunden vezët me sheqer dhe sheqër vanilje. Pasataj shtohen vaji,kosi,mielli i perzier me pluhurin për pjekje dhe përzihen. Shtohet edhe lëvorja e limonit dhe çokollata e copëtuar në copëza të vogla. Krejt kjo përzihet me lugë dhe qitet nga dy lugë brum në secilën vrime të kallëpit për kek.Secilën vrimë të kallepit e lyejmë me margarinë ose vaj.
Sipas dëshirës mund të përdorim edhe letra për pjekje që janë edhe dekorative. Për pjekje, furra ngrohet paraprakisht në 200 gradë dhe pas 7 minuta që e kemi futur ëmbëlsireë e ulim temperaturën në 180 dhe pjekim për 20 minuta. E mira e muffins është se sipas dëshirës mund t’i shtojme edhe fruta të thatë, kokos e gjëra të tjera.
Qysh me i mbrojte syte nga teknologjia?


				
			Ditëve të sotme të gjithëve na lodhen sytë. Për orë të tëra përdorim paisje teknologjike si smartphone, kompjuter, tablet etj. Pra, të gjithë e përjetojmë dhimbjen nga lodhja e syve. Mirëpo çfarë mund të bëjmë që t’i mbrojmë sytë tanë?
Sipas “American Academy of Optometry”, gjëja e parë që duhet bërë është mbajtja pastër e ekranit të kompjuterit për të shmangur lodhjen e syve dhe nëse përdorni smartphone, përpiquni të mos e ekspozoni në dritën e diellit.
Përpos kësaj?
Në mënyrë që t’i mbroni sytë mbani distancën e duhur mes vetes dhe monitorit të kompjuterit. Kjo largësi është e barabartë me gjatësinë e krahut tuaj të shtrirë. 
Pozicionojeni ekranin pak cm mbi lartësinë e syve dhe në mënyrë që të mos e reflektojë dritën. Rregulloni ndriçimin e monitorit në bazë të orarit që përdorni kompjuterin.
Rregulli 20-20-20
 Mos harroni rregullin e “20-20-20”. Ne ju sygjerojmë që ky rregull të ndiqet patjetër. Në Amerikë nënkupton që çdo njëzet minuta punë para kompjuterit, të bëni një pushim prej 20 sekondash, duke e llogaritur me një shëtitje prej 20 hapash, ose 6 metra. 
Nëse nuk dëshironi që të jeni kaq të përpiktë, atëherë janë të mjaftueshme, pushimet disaminutëshe çdo gjysmë ore punë, gjë që i lejon sytë të pushojnë.
Qysh me përtëri lëkurën e këmbëve?


				
			Pas rrobave të rënda të dimrit dhe mungesës së lagështisë, këmbët pa dyshim kanë nevojë për një përtëritje të shpejtë. Ja disa këshilla të dobishme:

Mungesa e lagështisë e bën lëkurën e këmbëve të thatë dhe të ashpër.
Zvogëlimi i qarkullimit e bën lëkurën të thatë, sidomos në ekstremitetet e poshtme– thotë dermatologu Michael Prager, i cili preferon përdorimin e pilingëve me vitaminë E. Lëkurën duhet lyer me losion të lagësht për trup. Koha për një depilim të detajuar

Përpos metodave klasike

zhiletit,
dyllit
dhe depilimit egjiptian
provoni edhe depiluesit e rinj.

Në fakt, gjenerata e re e depiluesve mundëson përdorimin e tyre në ujë. Ata janë idealë, meqë uji i nxehtë relakson lëkurën, hapë poret dhe liron endorfinat. Depilimi është më i këndshëm, e lëkura më e butë. Thuaji “jo” celulitit! Disa studime tregojnë se 90% e femrave kanë celulit.
Në mënyrë që ta largoni paksa, pini deri dy litra ujë në ditë, hiqni nga menyja karbohidratet e përpunuara dhe hani sa më shumë pemë dhe perime. Për ata që përtojnë, preferojmë një banjë të njelmët. Në ujin e nxehtë qitni dy gota kripë dhe qëndroni në ujë për 20 minuta, tri herë në javë.
Qysh me u motivu për punë gjatë verës?


				
			Ditët në punë, janë të gjata dhe të lodhshme për shumicën prej nesh, dhe ne nuk kemi siguri nëse jemi produktiv sa duhet gjatë gjithë orëve që qëndrojmë në punë.  Ekzistojnë disa aktivitete, të cilat na bëjnë të jemi më produktiv në punë, madje edhe atëherë kur mendojmë se do të duhej të ishim në plazh. Bëj ushtrime në mëngjes Qëndro larg rrjeteve sociale Ha gjëra të shëndetshëm gjatë ditës Mbaj lule në tryezën e punës Dëgjo muzikë Bëj një pushim në ajër të patër Dil për drekë Trajtoje veten me një ëmbëlsirë të freskët Pi kafeinë.
Qysh me dit cilat janë ushqimet që ua përmirësojnë disponimin?


				
			A e dini se edhe ushqimet mund t\’jua përmirësojnë disponimin? Nëse ndiheni të mërzitur, apo edhe në depresion, atëherë para se të filloni të pini ilaçe, provoni t\’i konsumoni këto ushqime.
DREDHËZAT, PORTOKAJTË DHE MANGO
Vitamina C ka ndikim të madh në forcimin e imunitetit, por po ashtu e rritë edhe disponimin tonë. Ky antioksidues i fuqishëm është dëshmuar se zvogëlon simptomat e depresionit, duke luftuar radikalet e lira. Sasi të mëdha të vitaminës C gjenden në dredhëza, portokaj, por edhe në mango.
ARRAT DHE FARAT E KUNGULLIT
Doni të jeni në disponim të mirë? Atëherë hani arra, apo fara të bardha, të kungullit. Këto fruta të mrekullueshme përmbajnë shumë thartira yndyrore omega 3, për të cilat është parë se e përmirësojnë disponimin edhe te njerëzit që ka kohë që janë në depresion.
ELBI
Elbi është një ushqim i mrekullueshëm, meqë mund të kombinohet me gjësende të tjera ushqimore, por edhe për shkak se e ngrit shumë shpejt disponimin. Elbi përmban përbërës, të cilët e stimulojnë trurin tonë, që të fillojë me lirimin e hormonit të lumturisë, serotoninës. Ky efekt arrihet shumë shpejt, prandaj elbi është ideal për përmirësimin e shpejtë të \”disponimit\”.
SELINOJA
Edhe nëse keni hëngër drekë, por ende nuk është koha e darkës, atëherë urinë mund ta shuani me selino. Kjo perime e shëndetshme ju ndihmon në largimin e stresit dhe në qetësimin e qelizave të gjakut. Është parë se selinoja e ul nivelin e hormonit të stresit në gjak.\’
MISHI ORGANIK
Mish organik është mishi i kafshëve që janë rritur duke u ushqyer me bar. Bari rrit nivelin e thartirës omega 3 në organizmin e kafshës dhe zvogëlon përqindjen e yndyrave jo të shëndetshme. Një studim i ri tregon se konsumimi i mishit organik zvogëlon rrezikun nga depresioni.
Qysh me përgaditë maskë për flokë me avokado?


				
			Avokado është një nga ilaçet më të mira jo vetëm me përmirësim dhe rigjallërim të flokëve dhe lëkurës, por flokëve ju dhuron butësi, forcë dhe shkëlqim. Kjo maskë është opsioni i shkëlqyer, dhe flokun e furnizon me vitamina dhe i dhuron bukurinë.
Përbërësit:

1 avokado
1 lugë vaj gruri.

Shtypet brendësia e avokados në një enë. Më pas shtohet një lugë vaj i embrioneve të grurit. Përzihet masa dhe aplikohet në flokë. Pas 1 orë qëndrimi shpërlahen flokët me ujë të vakët.
Qysh me i ditë arsyet e djersitjes gjatë natës?


				
			Nëse moti nuk është i nxehtë, dhe në dhomën tuaj mbretërojnë temperatura konstante, dhe ju zgjoheni me rroba të bëra qull nga djersitja, kjo do të thotë se nuk keni gjendje të mirë shëndetësore.
Nëse djersini gjatë natës, këto mund të jenë disa nga arsyet:

Temperaturë e lartë trupore
Rënia e temperaturës trupore
Çrregullime të gjumit
Apnea e gjumit
Skuqje e ngrohtë
Ndikimi i alkoolit
Çrregullimi i gjumit i shkaktuar nga ankthi

Nëse  djersiteni në mënyrë jonormale gjatë natës, sidomos nëse dhoma juaj nuk është fare e ngrohtë,  konsultohuni me mjekun tuaj për të zbuluar shkaqet.
Qysh jane emertuar ditet e javes sipas planeteve?


				
			Nuk është e vërtetë që shtatë ditët e javës lidhen me faktin që perëndia e krijoi botën për gjashtë ditë dhe të shtatën e la pushim. Kjo do të ishte fare pa kuptim. E vërteta është se çdo ditë jave lidhet me një planet që atëherë konsiderohej si perëndi pagane.
Njerëzit e lashtë për të respektuar perënditë e tyre i kushtuan secilës nga një ditë. Vetë dita kryesore, e diela, ka marrë emrin e Diellit, sepse dhe në anglisht: sunday-sun+day që do të thotë dita e Diellit, perëndisë së dritës dhe krijimit të jetës. Ja si e kanë marrë emrin të gjitha ditët:
Ditët e javës sipas planeteve te sistemit diellor

Hëna: e hënë (italisht: luna-lunedi, anglisht: moon-monday)
Marsi: e martë (italisht: marte-martedi)
Merkuri: e mërkurë (italisht: mercurio-mercoledi, frëngjisht: mercure: mercredi)
Jupiteri: e enjte (italisht: giove-giovedi)
Venusi: e premte (italisht: venere-venerdi, frëngjisht: venus-vendredi)
Saturni: e shtunë (anglisht: saturn -saturday)
Dielli: e diel (anglisht: sun -sunday, gjermanisht: sonne -sonntag)

Pra secilës perëndi i kushtuan një ditë të veçantë dhe pikërisht në ditën e tyre luteshin në tempullin përkatës. Për shembull romakët i luteshin Marsit (perëndisë së luftës) ditën e martë në tempullin e tij për të fituar betejën. Të dashuruarit luteshin në tempullin e Afërditës.
Qysh me zgjedhe syze qe pershtaten me fytyren tuaj?


				
			Qysh me zgjedhe syze qe pershtaten me fytyren tuaj? Syzet janë absolutisht të nevojshme. Mirëpo të gjejmë formën ideale të syzeve për fytyrën tonë ndonjëherë është  e vështirë. 
Megjtihatë syzet na duhet sidmos kur kemi problem me shikim apo gjatë stinës së verës e sidomos në plazhë apo pishinë për t’i mbrojtur sytë nga rrezet e dëmshmë të diellit. Mirëpo është shumë e rëndësishme që ato t’i përshtatim me formën e fytyrës tonë.
Prandaj më poshtë ju japim disa këshilla se si ta gjeni formën ideale të syzeve për fytyrën tuaj.
Fytyrës me formë të rrumbullakët u përshtaten syzet më të mëdha. Kjo shërben për të larguar vëmendjen nga detajet e fytyrës të cilat nuk dëshirojmë të bien në sy.
Fytyra me formë ovale është fytyra që ka nofullën e zgjeruar. Cilatdo syze me formë katrore apo të rumbullakët i përshtaten kësaj forme të fytyrës.
Fytyra në formë katrori është fytyra e cila e ka vijën e flokëve me gjerësi të njejtë sa nofulla. Kësaj forme të fytyrës i përshtaten syzet me formë të rumbullakët.
Në fund kemi fytyrën në formë të zemrës, e cila ka nofullën e ngushtë dhe ballin e gjërë. Syzet të cilat i përshtatet kësaj forme të fytyrës janë syzet të cilat skajet e kornizës i kanë më të larta se sa mesin.
Qysh me shmangë infektimin e plagës?


				
			Djegiet ose plaga nuk do të infektohen nëse trajtohet si duhet, thonë mjekët. 
Qysh me shmangë infektimin e plagës?

Sipas tyre, kjo do të thotë se duhet larë me ujë të ftohtë të pastër dhe të mos përdoret assesi alkooli dhe mjetet kimike, pasi që mund të vijë deri tek irritomi i plagës.
Shkaqet më të shpeshta të infeksionit të plagës janë mos higjiena dhe përdorimi i mjeteve jo adekuate për dezinfektim.
Nëse plaga nuk është e thellë dhe mjeku nuk ka rekomanduar lidhjen e saj me fashë, atëherë nuk duhet përdorur kurrfarë gazi për të mos shkaktuar baktere.
Plaga duhet mbrojtur me gaz vetëm nëse është e lidhur me rroba, kur bëjmë punët e shtëpisë ose ndodhemi në mjedis me shumë pluhur, thonë mjekët.
Plaga, e cila rrjedh gjak nuk duhet trajtuar me alkool, pasi që do të vijë deri te irritomi i lëkurës, gjë e cila mund të jetë e rrezikshme.
Qysh me përgatit tortilla të shijshme sipas stilit spanjolle?


				
			
Keni provuar tortilla? Receta më poshtë ju tregon si të përgatisni tortilla të mira që do ju mbajë të ngopur me orë të tëra. Për këtë ju kemi sjellë një recetë të stilit spanjoll.
Përbërësit për torilla dhe mbushjen e saj:

3 lugë vaj;
100 g qepë;
speca të freskët të gjelbër;
niseshte;
400 g mish të bluar viçi;
150 g spec të freskët të kuq;
djathë edamer;
speca të vegjël djegës;
kube mishi viçi për supë;
240 g fasule të kuqe në konservë;
300 g salcë domatesh;
kripë;
piper të bluar;
8 tortilla të gatshme.

Përgatitja:
Në vaj fërgoni qepën e grirë derisa të skuqet. Shtoni mishin për supë dhe vazhdoni ta fërgoni. Në fund shtoni fasulen e kulluar dhe misrin, pastaj disa lugë domate të pasuar dhe të gjithave qitni pak kripë dhe piper. Në çdo tortilë qitni 2 lugë të kësaj shtese, qitni djathin e grirë në rende dhe lakojeni apo mbështilleni tortilën. Radhisni në enë për pjekje të lyer me vaj, qitni sipër domaten dhe qitni djathin e mbetur. Piqni në furrë në 200 gradë celsius rreth 15 minuta. Shërbejeni me sallatë sipas dëshirës. Kënaquni!
Qysh me i ditë regjimet që duhet ndjekur modelet?


				
			Shumë shpesh është treguar se modelet kalojnë nëpër shumë dieta dhe ushtrime strikte para se të dalin në sfilatë mode apo para foto sesioneve për kompanitë që përfaqësojnë.
Ato me të vërtet duket se për njerëz normal janë të pamundura dhe se është vështirë t’i mbash.
David Gandy ka thënë për një interviste se para se një herë para se të dilte para kamerave, fotografet i kishin thënë se kripa nuk i lejohej për dy ditë dhe uji duhej të konsumohej sa më pak para se te bënin fotografitë.
Ai tha se fotografet i kishin thënë se kripa dhe uji të fryjnë dhe se për dy ditë duhej të mos konsumoheshin asnjëra.
Ndërsa Adriana Lima ka thënë se kur është koha e sfilates së Victoria Secret ajo fillon të ushtrojë në palestër për çdo ditë.
Ajo ka thëne se ushtrimet intensive i fillon në gusht, ndërsa sfilata mbahet në dhjetor.
Ajo çka është dukur më se e çuditshme është se Lima gjithashtu ka thënë se 12 ore para shfaqjes ajo nuk guxon të konsumojë as edhe një gotë ujë apo lëng, në mënyrë që t’i ikë fryrjes.
Qysh me heqë dorë nga duhani pa fituar peshë?


				
			Pirja e duhanit ju bën të shpenzoni 200 kalori në ditë dhe kur ju ndaloni së piri atë keni një ndjesi urie që ju bën të hani më shumë… Çamçakëzi dhe karamelet janë zëvendësues të mirë të nikotinës që limitojnë mundësinë e fitimit të peshës. Në qoftë se ju jeni të varur me të vërtetë nga nikotina, mjeku mund t’iu këshillojë një medikament (Zyban) për 2 muaj.
Ky mjekim është efektiv si një anti-përdorues. Pas kësaj periudhe të vështirë, dëshira juaj për të pirë cigare nuk do të jetë zhdukur, por do të jetë me e pakët dhe më e lehtë, dhe për këtë arsye është më e menaxhueshme. Konsumoni gjithashtu në mënyrë inteligjente (kos, mollë, vezë të ziera, etj.) dhe çfarë është më e rëndësishmja merruni me sport.
Kuriozitete interesante nga e gjithe bota


				
			Kuriozitete interesante? Në rubriken tonë të Kurioziteteve do t’ju sjellim cdo javë nga 10 kuriozitete interesante nga e gjithë bota. Fakte dhe informacione të lezetshme per te gjithë ata që kanë qef të lexojnë të tilla gjëra.
1. Nëse do të hiqnit të gjithë hapësirën e zbrazët nga atomet që përbëjnë çdo njeri në tokë, e gjithë popullsia në tokë mund të futet në një mollë.
2. Njeriu i fundit që eci në hënë, Gene Cernan, i premtoi vajzës së tij se do të shkruante inicialet e saj në hënë. Ai e bëri këtë dhe inicialet e saj, “TDC”, ndoshta do të jenë në hënë për dhjetëra mijëra vite.
3. Në vitet 1960, CIA u përpoq të spiunonte ambasadat e Kremlinit dhe Rusisë duke i kthyer macet në pajisje përgjimi. Programi, i quajtur Acoustic Kitty, përfshinte mbjelljen kirurgjikale të baterive, mikrofonave dhe antenave brenda maceve.
4. Tri familjet më të pasura në botë kanë më shumë pasuri sesa pasuria e kombinuar e dyzet e tetë kombeve më të varfra.
A e dini edhe se..
5. Trafiku më i gjatë i të gjitha kohërave, ndodhi në Kinë dhe zgjati për më shumë se 10 ditë, me makina që lëviznin vetëm 0.6 milje në ditë.
6. Ka mbi 200 kufoma në malin Everest dhe ato përdoren si pika udhërrëfimi rruge për alpinistët.
7. Nëse e përshtasi me Inflacionin, John D. Rockefeller është njeriu më i pasur në historinë e gjithë botës me një vlerë neto 10 herë më shumë se Bill Gates dhe disa herë më tepër se Jeff Bezos.
8. Të gjitha orët në filmin “Pulp Fiction” janë bllokuar në orën 4:20. 4:20 është simbol kulturor që nënkupton përdorimin dhe tymosjen e mariuanës.
9. Dr. Seuss shkroi “Green egg and Ham” për të fituar një bast kundër botuesit të tij, i cili mendoi se ai nuk mund të plotësonte një libër me vetëm 50 fjalë.
10. Rusia nuk e ka konsideruar birrën si pije alkolike deri në vitin 2011. Më parë ka qënë e klasifikuar si një pije e butë.
Kolesteroli – Qysh me dite shkakun e rritjes se nivelit?


				
			Shkencëtarët kanë identifikuar më shumë se 20 gjene të reja që ndërlidhen me nivelin e kolesterolit në gjak. 

Ky zbulim në masë të madhe do ta lehtësojë zhvillimin e ilaçeve dhe terapive për sëmundjet e zemrës.
Në hulumtimin më të madh të kryer ndonjëherë për sa i përket kolesterolit, shkencëtarët ia dolën të zbulojnë se ekzistojnë 21 variacione gjenetike, që janë përgjegjëse për ndryshimet në kolesterolin e mirë dhe atë të dëmshëm.
Çfarë shkakton rritjen e kolesterolit?
Një nga befasitë më të mëdha është fakti se disa variacione të gjeneve më së shpeshti gjenden te meshkujt, e disa të tjera te femrat. Gjatë hulumtimit janë analizuar mutacionet gjenetike të më shumë se 90.000 personave.
Konsumimi i tepërt i ushqimit me yndyrë, mungesa e rekreacionit dhe ushtrimeve fizike, e po ashtu edhe konsumimi i duhanit, janë faktorët kyç të rrezikshëm për shfaqjen e sëmundjeve të shkaktuara nga kolesteroli.
Kolesteroli është lloj i yndyrës të cilin e prodhon mëlçia, që është i një rëndësie jetike për prodhimin e hormoneve, absorbimin e vitaminave D dhe tretjen e ushqimit.
Ku gjendet më tepër kolesteroli?
Kolesteroli është një lloj yndyre, e domosdoshme për funksionimin e trupit që prodhohet nga dy të tretat e mëlçisë dhe nga ushqyerja.
Ai është i pranishëm në sipërfaqen e brendshme të qelizave duke iu dhënë atyre fleksibilitet dhe fuqi, si dhe duke i mbrojtur në të njëjtën kohë nga veprimi i radikaleve të lira dhe agjentëve të jashtëm veprues.
HDL (Low Density Lipoproteins), ose “kolesteroli i mirë” arrin edhe në mëlçi, ku përpunohet dhe bëhet eliminimi i tepërt i tij.
LDL-të transportojnë kolesterolin nga mëlçia në drejtim të të gjitha qelizave. Kur LDL-të funksionojnë keq, ose janë mangët, niveli i kolesterolit në gjak rritet.
Qysh me hidratu lëkurën?


				
			Moti më i ftohtë dhe me më pak lagështi, fërkimi i rrobave, abuzimi me rrezet e diellit gjatë ditëve të bukura të verës, të gjitha këto shkaqe mund të ndikojnë në dehidratimin e epidermës. Për të luftuar dehidratimin e lëkurës, ndryshoni disi zakonet tuaja gjatë dhe pas larjes me dush. P.sh., fshini lëkurën duke e thithur ujin me peshqir dhe jo duke e fërkuar. Pastaj, menjëherë pas fshirjes së trupit, lyeni me një krem hidratues. Mund të përdorni edhe vajra të buta. Këto produkte do të krijojnë një shtresë mbrojtëse për lëkurën.
Duart
Duart janë në kontakt të vazhdueshëm me ambientin e jashtëm, prandaj ato kërkojnë më shumë kujdes. Por edhe nëse përdorni kremin më të mirë, ai do të hiqet nga larja me sapun, prandaj është mirë të përdorni kremra rezistentë ndaj larjes.
Fytyra
Përsa i përket fytyrës, ka disa shenja të qarta. Ndjehet një gjendje e përgjithshme e pakëndshme, lëkura tërhiqet dhe duket më e zbehtë. Shihen edhe disa rrudha, të cilat nuk kanë lidhje me moshën… Një serum i mirë, i ndjekur nga një krem i mirë mund të ndryshojnë gjithçka. Gjithashtu, bëni edhe një maskë ultra-hidratuese të paktën një herë në javë.
Mos harroni konturin e syve, ku lëkura është më e hollë. Ajo ka tendencë të dehidratohet më shpejtë.
Flokët
Ashtu si lëkura, edhe flokët kanë nevojë për hidratim. Nëse nuk hidratohen, ata humbasin shkëlqimin, bëhen të zbehtë dhe këputen. Ata duhet të hidratohen deri në thellësi.
Ku mund të bejme pagesat ne ArtMotion?


				
			Pagesat ne ArtMotion mund të kryhen në pikat shitëse të Artmotion, tek distributorët e Artmotion. Përmes https://my.artmotion.net/ si dhe direkt tek agjentet e shitjes që gjinden në qytet (D2D).
Qysh me rikthy ngjyrën e bardhë të rrobave?


				
			Përbërësit:

200 ml ujë
150 ml peroksid hidrogjen.

1.Kombinohen përbërsit në një kovë. Vendosen rrobat të cilat kanë marrë ngjyrë nga rrobat e tjera.

2.Lihen të qëndrojnë për 30 minuta.

3.Shpërlahen pastaj në ujë të ftohtë.